FM (No Static at All)

«FM (No Static at All)» er ein song av det amerikanske jazzrockbandet Steely Dan, og tittelsongen til filmen FM frå 1978. Songen kom ut på singel og nådde topp 40 på den amerikanske Billboard-lista. Musikalsk er songen ein kompleks jazzrocksong driven av bass, gitar og piano, som var typisk for bandet på denne tida. Teksten er eit skeivt blikk på album-orientert rock-formatet som mange FM-radiostasjonar spelte på denne tida, i motsetnad til filmen som hyllar dette formatet.

«FM» var den første singelen Steely Dan gav ut på MCA Records (som hadde gjeve ut filmmusikkalbumet), og skjedde før MCA kort tid etter kjøpte opp ABC Records, som var selskapet til bandet fram til då. «FM» var blitt spelt inn under same innspelinga som albumet Aja, med somme av dei same studiomusikarane og teknikarane som spelte inn albumet, inkludert medlemmane og låtskrivarane Walter Becker og Donald Fagen. Blant musikarane var saksofonisten Pete Christlieb og trommeslagaren Jeff Porcaro; fleire medlemmar av Eagles song korvokal.  

Det var første gongen Becker og Fagen hadde skrive musikk for ein film sidan You've Got to Walk It Like You Talk It or You'll Lose That Beat i 1971, eitt år før debutalbumet til Steely Dan kom ut. «FM» inkluderer òg strykarar arrangert og dirigert av Johnny Mandel, som var andre gongen bandet hadde nytta strykarar på ein song. Det var òg den einaste gongen at Becker (bass og gitar) og Fagen (piano) spelte hovudtyngda av instrumenta på albumet sjølv. Lydteknikaren Roger Nichols vann Grammyprisen det året for beste lydinnspeling (ikkje-klassisk musikk) for arbeidet sitt på «FM», som var einaste gongen prisen vart gjeven for ein enkel song.

Salslister

Vekeslister
Liste (1978)PlasseringAustralia KMR87Canada RPM Top Singles19New Zealand19Spania (Los 40 Principales)1UK (OCC)49US Billboard Hot 100Joel Whitburn's Top Pop Singles 1955-1990 - 22US Cash Box Top 10024

Årslister
Liste (1978)PlasseringCanada 152US (Joel Whitburn's Pop Annual)148

Medverkande
 Donald Fagen: vokal, piano
 Walter Becker: elektrisk gitar, bass
 Jeff Porcaro: trommer, perkusjon
 Victor Feldman: perkusjon
 Pete Christlieb: tenorsaksofon
 Glenn Frey, Don Henley, Tim Schmit: korvokal
 Johnny Mandel: strykearrangement

Andre versjonar
The Mountain Goats i 1995 på albumet deira Sweden.
3rd Bass sampla songen på «No Static At All» frå albumet deira Derelicts of Dialect i 1991
Nathan Haines og 2D 
Woody Herman i 1978 på albumet hans Plays Chick, Donald, Walter, and Woodrow.

Kjelder

Denne artikkelen bygger på «FM (No Static at All)» frå ,  den 15. januar 2021. 
 oppgav desse kjeldene:

Kategori:Steely Dan-songar
Kategori:Singlar frå 1978
Kategori:Songar skrivne av Donald Fagen
Kategori:Songar skrivne av Walter Becker
Kategori:MCA Records-singlar
Kategori:Songar om radio
Kategori:Songar frå 1977
Kategori:Songar skrivne for film
Kategori:Nummer-ein-singlar i Spania